# لعربية

|  |
| --- |
| لعربية
 |
|  |
| النوع | لوغة، macrolanguage، لغة حية، لوغة د بنادم، لغة أدبية، لوغة معيارية و لغة طبيعية |
| **تخدام** |
| اللي كبرو بيها | 295,000,000 (2010) |
| كايتهضر بيها ف | مصر، جزاير، سودان، لعيراق، لمغريب، ساعودية، ليمن، سوريا، تونس، صومال، تشاد، لإمارات، لؤردون، إريتيريا، ليبيا، لوبنان، دولة فلسطين، عومان، موريطانيا، لكويت، قطر، لبحرين، دجيبوتي، جزر لقومور، إسرائيل، جنوب سودان، مالي، نيجر، إيران، سپانيا، كينيا، سينيڭال، طانزانيا، توركيا، رومانيا، برطقيز، ماليزيا و أندونيسيا |
| **لخصائيص** |
| لكتبة | كتابة عربية، أبجدية عربية و بريل عربية |
| لمؤسسة دلمعيارة | مجمع اللغة العربية بالقاهرة • مجمع اللغة العربية بدمشق • المجلس الأعلى للغة العربية بالجزائر • المجلس الدولي للغة العربية • مجمع اللغة العربية الفلسطيني • المجمع العلمي العراقي • مؤسسة بيت الحكمة • مجمع اللغة العربية الأردني • أكاديمية المملكة المغربية • مكتب تنسيق التعريب |
| كاتقرّا ف | الدراسات العربية • علوم اللغة العربية • فقه اللغة العربية |
| النّيڤو دالضعف | (1) عادية |
| **لفاميلة داللوغات** |
| لوغة د بنادم لوغات أفرو-أسيوية لوغات سامية |
| **لخاريطة** |
|  |
| **لكواض لي كايعرّفو اللوغة** |
| إيزو 639-1 | ar |
| إيزو 639-2 | ara |
| إيزو 639-3 | ara |
| ڭلوطولوڭ | arab1395 |
| لينڭواسفير | 12-AAC |
| إيطنولوڭ | ara |

دول لي ملونين بلخضر هي لغة رسمية الوحيدة ف لبلاد، ب زّرق وحدة من لّوغات رّسمية

مثال د لهضرة بلعربية لفصحى (واحد الراجل تيقرا الشعر ديال أبو لعلاء لمعري)

**اللغة لعربية** هي واحد اللغة أفرو آسياوية من لفرع د اللغات السامية, و تيهضروها تقريبا 467 مليون واحد, إما حيت اللغة لأم ديالهم هي وحدة من لّهجات ديالها, ولا حيت تعلموها من بعد.

كتعتابر اللغة لعربية من لوغات لعالمية و كتشير الروايات لإسلامية بلي اول واحد تكلم لعربية هو نّبي سماعيل. و تطورات لعربية كثر ف لجزيرة لعربية بعدما بان لقرآن.

لعربية كان عندها تأتير كبير على ؤروپية لي ولّات دابا لوغات عالمية بحال نّݣليزية، لفرانساوية، صبليونية و لبرتغالية ؤ إفريقية بحال لأمازيغية ؤ لهاوسا ؤ سواحلية ؤ تجرية ؤ لأمهرية ؤ صومالية، و ف لوغات خرة بحال صقلية، وعاد تاني التركية ؤ لفارسية و لكردية و لأردية و لماليزية و لأندونيسية و لألبانية. لمالطية لي لوغة رسمية د مالطا ؤ وحدة من لوغات ليتيحاد لؤروپي، كاتّعتابر منحادرة من لعربية.

ولعربية عندها فضل كبير فتطوير لعلوم وتكنولوجيا لي حنا عليها دابا، بحكم لعلماء لمسلمين لي ساهموا ف نتشار لعربية بشكل كبير، بسباب لختراعات ديالهم لي تكتبات بلعربية، و لكتوب ديالهم بحال بن رشد و عباس بن فرناس. وساهمت بشكل كبير فمجال الطب و صيونص و لهندسة و لاداب و لفلك حيت بزاف ديال النجوم ب سميات عربية د عولاما د لفلك لمسلمين بحال الشريف لإدريسي لمغريبي.

و لعريية عندها بزاف ديال سّميات بحال "لغة لقرآن" "لغة الضاد".

كاينين بزاف ديال النقوش تكتاشفو مكتوبين ب لعربية قبل الاسلام بقرون كثيرة، ستخدموها لمماليك لعربية قبل لإسلام.

صنفوها لعولاما و لمؤرخين العالميين من أجمل لغات العالم بحكم جمالية قرايتها وكتباتها ؤ خطوطها من بينها الخط المغربي و لخط لأندالوسي لي مستخدم فقصور لأندالوس،

لأصل ديال لعربية هو شبه لجزيرة لعربية. ملي جا لإسلام تما, نتاشرات معاه لعربية حيث كانت هي اللغة ديال لقرآن و لحديث, وتعلموها الناس د بزاف د لبلايص ملًي كانو تيسلمو. دابا لعربية لغة رسمية ف 26 بلاد فلعالم, و هي وحدا من اللغات الرسمية الستة ديال لأمم لمتحدة.

لعربية فيها 28 حرف وتاتًكتب من ليمن لليصر, ومن لفوق للتحت.

ليوم لعالمي ديال اللغة لعربية على حساب لأمم لمتحدة هو نهار 18 دجنبر ديال كل عام.

## مصادر

## شوف تا

* لفرانساوية
* لينݣليزية
* صبليونية

|  |  |
| --- | --- |
|  | ويكيميديا كومنز عندا تصاور و معلومات على **لعربية**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |